**Експерти на Обединети нации за спречување на тортура ги проверуваат условите во местата на лишување од слобода во поранешна Југословенска Република Македонија**

ЖЕНЕВА/СКОПЈЕ (1 мај 2017 година) - “Задоволни сме од соработката со Државата членка и пристапот кој ни се овозможи до местата на лишување од слобода”, изјави г-ѓа Аиша Шужун Мухамад, Шеф на делегацијата на Поткомитетот на ОН за спречување на тортура (СПТ).

За време на седум-дневниот престој во земјата, експертите посетија различни места на лишување од слобода и се сретнаа со претставници на Владата, како и членови на граѓанското општество и други.

“Многу неодложни прашања се покренаа при нашите посети на местата за притвор во затворите во Скопје, Битола и Прилеп, да споменам само неколку од нив. СПТ веќе изнесе некои од овие прашања пред Државата членка, а за истите подетално ќе елаборираме во нашиот извештај кој набрзо ќе биде испратен”, кажа г-ѓа Аиша Шужун Мухамад.

 “За жал, независниот Национален превентивен механизам кој има клучна улога во спречувањето на тортурата, не располага со соодветни ресурси. Доделувањето на соодветни ресурси на ова тело би помогнало во решавање на прашањата кои ги согледавме”, додаде г-ѓа Мухамад.

Делегацијата на СПТ ги презентираше своите доверливи прелиминарни согледувања пред надлежните власти за тоа како да се зајакне заштитата на лицата лишени од слобода од тортура и сурово, нечовечно или понижувачко постапување или казнување. Поткомитетот, исто така, ќе и поднесе сеопфатен доверлив извештај на Државата членка во кој ќе бидат содржани неговите согледувања и препораки. Државите членки се охрабруваат да побараат од СПТ да ги објави таквите извештаи.

Посетата на СПТ се одржа од 23 до 29 април 2017 година, а делегацијата се состоеше од: г-ѓа Аиша Шужун Мухамад (Шеф на Делегацијата), г-ѓа Мари Амос, Сир Малколм Еванс и г-ѓа Џун Лопез.

КРАЈ

……………………………………………………………………………………………………………………………………………….

За новинарски прашања или повеќе информации, Ве молиме контактирајте ја: Емили Таге (Emilie Thage), +41 22 9179686/ethage@ohchr.org и Николета Панта (Nicoleta Panta), +41 22 917 9310/npanta@ohchr.org

**Основни информации**

Факултативниот протокол на Конвенцијата против тортура и друго сурово, нечовечно или понижувачко постапување или казнување, до денес е ратификувана од 83 држави. СПТ ги пренесува своите препораки и согледувања до Државите преку доверлив извештај и, доколку има потреба, до Националните превентивни механизми. Сепак, Државите членки се охрабруваат да побараат СПТ да ги објави своите извештаи.

СПТ е составен од 25 независни и непристрасни експерти од различни региони на светот.

За повеќе информации околу работата на Поткомитетот, Ве молиме посетете ја интернет страницата: http://www.ohchr.org/EN/HRBodies/OPCAT/Pages/OPCATIndex.aspx

 “Tag” и “share” - Twitter: @UN Human Rights и Facebook: unitednationshumanrights